Document ID: 31995D0483

31995D0483
L 275/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 9 ноември 1995 година
относно определяне на образец на сертификат за търговията с яйцеклетки и ембриони от свине в Общността
(текст от значение за ЕИП)
(95/483/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/65/ЕИО на Съвета за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), последно изменена с Акта за присъединяване на Австрия, Финландия и Швеция, и по-специално от член 11, параграф 3, четвърто и трето тире от нея,
като има предвид, че Директива 92/65/ЕИО определя ветеринарно-санитарните изисквания за животните, регулиращи търговията със свински яйцеклетки и ембриони;
като има предвид, че следва да се определи образец на сертификат, който да се прилага при такава търговия;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
По време на транспортиране до друга държава-членка яйцеклетките и ембрионите от свине се придружават от здравен сертификат, съответстващ на образеца, който е показан в приложението към настоящото решение.
Член 2
Настоящото решение се прилага от 1 януари 1996 г.
Член 3
Адресати на настоящото решение са държавите-членки.
Съставено в Брюксел на 9 ноември 1995 година.

Labels: 3
6